
Martfű Város Polgármesterétől

E l ő t e r j e s z t é s 

a Városi Televízió műsorszolgáltatásának módjáról

Tisztelt Képviselő-testület!

Martfű Város Önkormányzata 2011. február 10-i ülésén döntött információs és kommunikációs tevékenysége fejlesztésről. A Martfű Városi Televízió vezetékes közműsor-szolgáltató által készített televíziós anyagok a Fibernet Kábeltelevízió helyi hálózatán való továbbítása megszűnt. A helyben készülő televíziós tartalmak a megújult városi honlapon és a televízió korábbi honlapján érhetőek el.
A Martfű Városi Televíziót 2009. szeptember 29-i határozatával hozta létre Martfű Város Önkormányzata. Nemzeti Média- és Hírközlési Hatóság Médiatanácsa általi bejegyzéssel rendelkezik.

Asztalos Árpádné, a Martfű Városi Televízió felelős szerkesztője 2011. január 14-én tájékoztatta a Nemzeti Média- és Hírközlési Hatóságot, hogy a Martfű Városi Televízió adásait (heti 1 óra + 2 óra ismétlés) 2011. január 18-tól február 28-ig szünetelteti.
Február 25-én kelt levelében a helyi közműsor-szolgáltató televízió további, március 1-jétől június 30-ig tartó szüneteltetését kérte a médiahatóságtól. Ezzel a törvényesen lehetséges féléves szüneteltetési időtartamot kimerítettük.
2010. december 31-ig minimum heti 40 perc saját készítésű, szerkesztett műsorra volt szükség a helyi, közműsor-szolgáltató televíziók, így a Martfű Városi Televízió működtetéséhez. Az új Médiatörvény napi minimum 4 óra műsoridőt, heti szinten pedig legalább 4 óra új (nem ismétlés), szerkesztett, vágott műsor készítését írja elő, ellehetetlenítve számos kis, helyi közműsor-szolgáltató televízió működését.
A városi honlapon, vagy saját honlapon történő televíziós tartalmakra, az ún. lekérhető médiaszolgáltatásként működő televíziózásra 2011 januárjától nyújt lehetőséget a Médiatörvény. A Nemzeti Média- és Hírközlési Hatóságtól kapott aktuális információk alapján azonban ez a működési forma még részleteiben nem szabályozott, nem indult be az „internetes” tévék nyilvántartásba vétele.
A televíziós tartalmak, videók a helyi, városi honlapon történő megjelenítése nem bejelentés köteles, mivel nem gazdasági szolgáltatásként működik. 
A médiatörvény előírásainak való megfelelés érdekében kérem, a Tisztelt Képviselő-testületet az alábbi határozati javaslat elfogadására. 

Határozati javaslat: 

…………/2011.(VI.29.) Határozat

a Városi Televízió vezetékes közműsor-szolgáltatásának megszüntetéséről
Martfű Város Önkormányzata 2011. július 1. napjával a Martfű Városi Televízió vezetékes közműsor-szolgáltatását megszünteti.

A megszüntetést a Nemzeti Média- és Hírközlési Hatóságnak jelenteni kell. 

Határidő: 2011. június 30. 

Felelős: Asztalos Árpádné igazgató

Martfű, 2011. június 22.

                                                                                      Dr. Kiss Edit 

                                                                                      polgármester 

